**Mesto Vrútky**

 Predkladacia správa

Určené:

***na zasadnutie Mestského zastupiteľstva vo Vrútkach dňa 12.09.2017***

Názov materiálu:

**Upozornenie protestu prokurátora Pd 82/17/5506-2 zo dňa 26. 06. 2017 a návrh dodatku č. 2 k VZN Mesta Vrútky o komunálnom odpade a drobnom stavebnom odpade**

Dôvodová správa:

Dňa 30. 06. 2017 bol doručený na Mestský úrad Vrútky upozornenie prokurátora Pd 82/17/5506-2 zo dňa 26. 06. 2017 pre porušenie ustanovenia § 81 ods. 3 a § 135 ods. 15 zákona č. 79/2015 Z.z. o odpadoch, nakoľko mesto nemá prijaté žiadne všeobecne záväzné nariadenie, ktoré by obsahovalo právnu úpravu spôsobu úhrady nákladov na zbernú nádobu na komunálne odpady a ani inú výšku týchto nákladov.

V zmysle § 81 ods. 3 zákona č. 79/2015 Z.z. o dopadoch *Náklady na zbernú nádobu na zmesový komunálny odpad znáša pôvodný pôvodca odpadu. Obec ustanoví vo všeobecne záväznom nariadení výšku týchto nákladov a ich zahrnutie do miestneho poplatku za komunálne odpady a drobné stavebné odpady alebo ustanoví iný spôsob ich úhrady.*

V zmysle § 135 ods. 15 zákona č. 79/2015 Z.z. o odpadoch *Obec je povinná všeobecne záväzné nariadenie obce o nakladaní s komunálnymi odpadmi a drobnými stavebnými odpadmi vydané podľa doterajších právnych predpisov uviesť do súladu s týmto zákonom do 30. júna 2016.*

V zmysle § 29 ods. 3 zákona č. 153/2001 Z.z. o prokuratúre *Orgán verejnej správy je povinný vybaviť upozornenie prokurátora bezodkladne, najneskôr však do 30 dní od jeho doručenia*.

Všeobecne záväzné nariadenie mesta Vrútky č. 1/2016 o komunálnom odpade a drobnom stavebnom odpade, nadobudlo účinnosť dňom 01.07.2016. Do tohto nariadenia bola premietnutá zmena legislatívy v zmysle zákona č. 79/2015 Z.z. o odpadoch, avšak ako vyplynulo z upozornenia prokurátora bez zapracovania legislatívnej povinnosti v zmysle § 81 ods. 3 zákona.

Vzhľadom na uvedené predkladáme dodatok č. 2 k VZN č. 1/2016 o  komunálnom odpade a drobnom stavebnomi dopade, v ktorom je zapracovaná výška nákladov na zbernú nádobu na zmesový komunálny odpad ako aj spôsob ich úhrady.

Návrh na uznesenie:

**Mestské zastupitelstvo vo Vrútkach**

1. **prerokovalo**
2. upozornenie prokurátora č. Pd 82/17/5506-2 zo dňa 26. 06. 2017
3. návrh dodatku č. 2 k VZN č.1/2016 o komunálnom odpade a drobnom stavebnom odpade .
4. **vyhovuje**  upozorneniu prokurátora č. Pd 82/17/5506-2 zo dňa 26. 06. 2017
5. **schvaľuje** dodatok č. 2 k VZN č.1/2016 o komunálnom odpade a drobnom stavebnom odpade .

 Vo Vrútkach, dňa 25.09.2017

Spracoval: Ing. Dana Pozorčiaková, referent ŽP

Predkladá: Ing. Dušan Kramár, vedúci odboru výstavby a ŽP